JY LEES NOU Pitkos vir die siel
Dis die tweede boek deur Dr. Eben Alexander oor die hiernamaals. Geskoei op sy eie nabydoodse ervaring, vertel die boek die verhaal van talle ander mense met soortgelyke ervarings. As neurochirurg was Alexander ook 'n skeptikus wat logiese en wetenskaplike bewyse wou hê, voordat hy in die bestaan van 'n God kon glo. Sy eie ervaring het egter daardie houding omgekeer.
Die boek begin deur lig te werp op die filosofieë van Plato en Aristoteles en hoe dit aansluit by Alexander se siening. Sewe hoofstukke fokus op sewe gawes naamlik kennis, betekenis, visie, krag, om te behoort, sowel as vreugde en hoop. Dwarsdeur die boek word anekdotiese verhale vertel van mense wat 'n blik op die hiernamaals gehad het. Alexander se eie ervaring loop soos 'n goue draad deur die boek. Die boek bied egter nie 'n konvensionele blik op die hiernamaals nie. Diegene wat verwag dat 'n lansie vir die Christendom gebreek gaan word, sal teleurgesteld staan. Volgens Alexander lei alle gelowe na 'n lewe in die hiernamaals en hy praat van God as “Om”. Die boek is goed geskryf, maar dis gerig op oopkop lesers met 'n alternatiewe siening oor geloof. – Anne Marais
Dis die aangrypende verhaal van Johannes, die hoofkarakter wat ook 'n joernalis is. Alhoewel hy in die siniese omgewing van 'n koerantkantoor werk, is hy oop van oortuiging. Dis juis hierdie eienskap wat hom aanspoor om die waarheid aangaande Jesus op te spoor. Die leser word teruggeneem na die tyd toe Jesus geleef het. Deur hierdie verhaal word elkeen wat die boek lees, 'n intieme toeskouer van Jesus se lewe. In Johannes se gesprekke met sy dogter Miriam word kritiese vrae gevra en Johannes vind uiteindelik die antwoord wat vir hom vrede gee.
Neels Jackson is 'n deurwinterde joernalis. Hierdie boek is die antwoord in 'n tyd wat baie vrae gevra word rondom Jesus en Sy bestaan. 'n Goeie leeservaring wat ook geestelik verrykend is. Genotvol, aangrypend en potensieel lewensveranderend . . . – Anne Marais
Malan het die Bybel baie deeglik nagevors, talle aanhalings uit die Bybel staaf alles wat hy skryf, maar die boek mag dalk nie in almal se smaak val nie. - Linda Volschenk
Is Jesus se Wederkoms voor die einde van die jaar?
Hitchcock bespreek Hagee se boek oor die bloedmane in 2014 en 2015 wat met Joodse Feeste saamval en waarin Hagee beweer dat alles vir ewig gaan verander.
Wêreldgebeure tans dui wel op Bybelse profesieë wat waar word. Vir die eerste keer sedert 135 nC is daar nou meer Jode in Israel as op enige ander plek in die wêreld - byna 6 miljoen!
’n Baie interessante boek! - Linda Volschenk
Veiligheid in hierdie dae kan net in Jesus gevind word. - Linda Volschenk
Haar roman bevat wel sommige waarhede, maar haar stellings is eintlik baie vergesog. Sy herhaal haarself baie en haar eentonige skryfstyl vloei nie regtig, sodat dit jou aandag hou nie. Nogtans is sy as internasionale top-verkoper bekroon. - Linda Volschenk